Jawa

JAWA alebo Jawa bol česko-slovenský (od roku 1993 český) výrobca motocyklov a v minulosti aj automobilov. V súčasnosti sa pod touto značkou predávajú preznačené čínske, indické a argentínske motocykle. Vo výrobe figuruje iba dvojtaktná 350/640. (ako súbor náhradných dielov, motor typu 638 z roku 1984). Názov pochádza zo spojenia Janeček - Wanderer.

 Dejiny firmy 
K zaregistrovaniu značky došlo 17. augusta 1929 o pol jedenástej dopoludnia. Český majiteľ zbrojovky, podnikateľ a vynálezca František Janeček hľadal nový výrobný program, potom ako sa v jeho firme doposiaľ najdôležitejšie zbrojné produkty ukázali ako nedostatočne konkurecieschopné. Následne kúpil práva na motocykel nemeckej značky Wanderer, čo bol jednovalec s rozvodom OHV, zdvihovým objemom 500 cm³, hriadeľovým pohonom a rámom z oceľových profilov. Ľudovo nazývaný „Rumpál“, bol nedostatočne vyvinutý a pre množstvo detských chorôb sa mohol iba s čiastočným úspechom usadiť na trhu (firma Wanderer končila predovšetkým v dôsledku technických problémov s týmto motocyklom výrobu, možno práve preto sa mohli zdať Janečkovi ponúknuté podmienky ako výhodné). Predstavený bol na Pražskom autosalóne 23. októbra 1929. 

V tejto oblasti neskúsenej firme vytiahol tŕň z päty anglický motocyklový pretekár a konštruktér George William Patchett, ktorý začal konštruovať úspešný pretekársky stroj a roku 1932 bol uvedený na trh nový motocykel s motorom Villiers 175 cm³. Patchett navrhol pre Jawu i dva cestné stroje so zdvihovým objemom 350 cm³, verziu SV a OHV, potom však už prišli návrhy Ing. Josefa Jozífa, najprv dvojtaktný 100 cm³. Po druhej svetovej vojne bola Jawa znárodnená a jadrom jej produkcie sa stali dvojtaktné stroje: jednovalce 125 a 175 cm³ (motor Čezet), jedno- alebo dvojvalec 250 cm³ a dvojvalec 350 cm³. 
Na zahraničných trhoch predávala pražská Jawa prostredníctvom Motokovu aj motocykle iných značiek pod označením Jawa, napríklad Babetta, SK-90, Manet, Tatran, alebo Čezet.

Okrem toho vyrábala Jawa aj pretekárske stroje DOHC a od polovice 50. rokov dvojvalce OHC 500 cm³. V povojnovom období mala úspechy v Šesťdňovej súťaži i na plochých dráhach, ale jej produktami ostávali dvojtaktné motocykle 250 a 350 cm³ aj malé mopedy, predovšetkým pre mládež 50 cm³- Jawetta. Jawa vyrába obmedzene motocykle dodnes. Jej hlavným produktom je naďalej dvojtaktná JAWA 350/640 v dizajne 634 a dovezené, preznačené zahraničné motocykle: čínsky Shineray - Jawa 350 OHC, alebo indická Mahindra - Jawa Perak 350 CL.

 Známe typy motocyklov 
 JAWA 500 OHV (1929) nazývaný Rumpál, jednovalec, pohon kardanom, licencia Wanderer
 JAWA 175 Villiers (1932), dvojtakt - jednovalec, motory a ďalšie komponenty boli dodané od anglického Villiersa, neskôr ich Jawa vyrábala v licencii
 JAWA 350 SV (1934), jednovalec
 JAWA 350 OHV (1935), jednovalec
 JAWA 250 (1935), dvojtakt - jednovalec
 JAWA 100 Robot (1937), dvojtakt - jednovalec
 JAWA 250 Duplex Block (1939), dvojtakt - jednovalec, prevodovka v jednom bloku s motorom
 JAWA 250 typ 11 (1946), Pérák, dvojtakt - jednovalec
 JAWA 350 typ 12 (1948), Pérák, pôvodne ako Ogar 350, dvojtakt - dvojvalec
 JAWA 500 OHC Typ 15/00, /01, /02 4 taktný dvojvalec (1952 - 59)
 JAWA 250, 350 (dvojvalec, ex Ogar), 125, 150 a 175 (od 1954), Kývačka podľa nového typu odpruženia zadného kolesa výkyvnou vidlicou; všetky dvojtakt – 125 až 175 jednovalec, JAWA 350 s dvoma valcami, 250 ako 1-, tak aj 2 valec s JAWA alebo ČZ-motormi, pod značkou JAWA popr. JAWA-CZ, od ca. 1968 modernizované, s viac ako 60 % výkonu navyše.
 JAWA Stadion 1955, moped, 2-stupňová prevodovka, ručné riadenie, ľahká stavba, známy svojou "sebevražedou" prednou vidlicou.
 JAWA Jawetta okolo 1960, moped, 2 stupňová prevodovka, ručné riadenie, kapotáž
 "Pionier" Jawa50 typ 550  1954, jednomiestny, malý motocykel, výroba v Považských strojárňach
 J50 typ 555 (1958), jednomiestny, kapotovaný malý motocykel s nosičom batožín nad zadným kolesom
 Jawa Cezeta 175 (skúter, 1956)
 JAWA 500 (plochodrážna, 1964, ex ESO S45, od 1953 OHV, od 1976 DOHC
 SK-90, vývoj a výroba v Považskej Bystrici, 90 ccm, 5-stupňová prevodovka a rotačný posúvač. Pôvodne plánovaný v objemových kategóriách 50 / 75 / 90. Verzie Cross, Trail a Roadster (1968-73). Nasilu premenovaný na JAWA (v tom čase SK-90 najmodernejší československý motocykel)
 J50 typ 05, výrazná modernizácia typu 555, vývoj a výroba v Považskej Bystrici, dvojmiestny malý motocykel, 3 stupňová prevodovka, nožné radenie
 J50 typ 20 Štandard 2 miestny, poloskúter, s chráničmi kolien, modernizovaný typ 05, výroba v Považskej Bystrici.
 J50 typ 21 Šport ako typ 20, bez skútrovania, nožné stupačky, výroba v Považskej Bystrici
 J50 Typ 23 Mustang 1968 - 1982, 2 miestny, pohonný agregát rovnaký ako 20/21, vývoj v spolupráci Považských strojární a talianskeho Italjetu.
 Babetta 207 - moped, vývoj a výroba na Slovensku od 1973 - 1982, na niektorých trhoch pod názvom Jawa moped, 1-stupňová prevodovka, automatická spojka, elektronické bezkontaktové zapaľovanie Tranzimo, max.rýchlosť 25/40/50 km/h.
 Babetta 210 - moped vývoj a výroba na Slovensku od 1983 - 1998, na niektorých trhoch pod názvom Jawa moped, 2-stupňová prevodovka, automatická spojka, elektronické bezkontaktové zapaľovanie, verzia moped/mokik, max. rýchlosť 25/30/40/50km/h
 Jawa New Pionýr 555 [motoscoot] (od 2006, preznačený čínsky motocykel, 4 taktný, chladenie vzduchom, 4-stupňová prevodovka, mechanická spojka, zapaľovanie CDI , max rýchlosť 62 km/h (80 km/h) štartér mechanický, Max. výkon 2,6 kW/8600 ot./min. 3,2 Nm/5500 ot./min., brzdy bubnové
 Jawa Betka 50 [motoscoot] (od 2006, preznačený čínsky motocykel, 4taktný, chladenie vzduchom, 4-stupňová prevodovka, mechanická spojka, zapaľovanie CDI, max rýchlosť 62 km/h (80 km/h), štartér mechanický alebo elektrický, max. výkon 2,6 kW/8600 ot./min. 3,2 Nm/5500 ot./min., bubnové brzdy

 Automobily 
Všetky údaje sú pre základnú verziu dvojdverovej limuzíny (tudor)
 JAWA 700 (1934) - modifkovaná licenčná verzia DKW Meisterklasse, vodou chladený radový 2-valec, 684 cm³, 15 kW, naprieč za prednou nápravou, 3-stupňova prevodovka, predný nahon, pohotovostná hmotnosť 720 kg, max. 80 km/h; .  
 Jawa 750 1000 míľ československých 1935 vyrobených 6 kusov - 3 kúpe a 3 roadster, motor 2 valec, 17 kW, maximálna rýchlosť 120km/h. hmotnosť 705kg dochoval sa jeden exemplár v prevedení kúpe.

 JAWA Minor I (1937 - 39, 1945) - vodou chladený radový 2-valec, 616 cm³, 15 kW, naprieč za prednou nápravou, 3-stupňova prievodovka, predný nahon, pohotovostná hmotnosť 700 kg, max. 90 km/h
 Aero Minor II (1946 - 51) - vodou chladený radový 2-valec, 616 cm³, 15 kW, v ose vozu pred prednou nápravou, 4-stupňová prevodovka, predný náhon, pohotovostná hmotnosť 700 kg, max. 90 - 100km/h
 Aero Minor III (1951) - vodou chladený radový 2-valec, 651 cm³, 17 kW, 4-stupňová prevodovka, predný náhon, max. 100 km/h. Prototyp, naisto zamýšľaný pre sériovú výrobu, ktorá sa však kvôli náhlemu ukončeniu programu Minor neuskutočnila.

 Poznámky 

 Iné projekty 

 Externé odkazy 
 http://www.jawa.eu
 http://www.facebook.com/JAWA.EU
 http://www.jawa.cz
 http://www.jawa-50.cz


Kategória:Výrobcovia motocyklov
Kategória:České automobilky